بسم الله الرحمن الرحيم. الحمد لله رب العالمين. والصلاة والسلام على اشرف المرسلين. محمد واله نادينا المهتدين وكل من دعا بدعوته الى يوم الدين. اما بعد فان اصدق الحديث كتاب الله تعالى وخير الهدي هدي
سيدنا محمد صلى الله عليه وسلم. وشر الامور محدثاتها وكل محدثة بدعة. وكل بدعة ضلالة. وكل كل ضلالة في النار نجانا الله واياكم من النار وما قرب اليها من قول او عمل. ثم اما بعد ايها المسلمون يقول الله
الله عز وجل ان الدين عند الله الاسلام. الاسلام هو الدين الوحيد. هذه الاية الكريمة تقوم على اساس توحيد الدين لله عز وجل بمعنى ان الدين الحقيقي الذي لا شك فيه
انما هو الاسلام. لما كيكون هذا التعبير العربي في القرآن الكريم او في غيره. بهاد الدين ان الدين بمعنى كل الدين او استغراق حقيقة الدين بمعنى ان الدين الحقيقي الصادق الديني
الذي هو دين الله عز وجل الذي لا يقبل الا اياه انما هو الاسلام. بمعنى ان الدين كامل الحق هو وحدو فقط الإسلام وما دون الإسلام شي حاجة ماشي الإسلام راه ماشي دين ولذلك قال عز وجل
ومن يبتغي غير الاسلام دينا فلن يقبل منه. وهو في الاخرة من الخاسرين. اللي مشى بغى يتدين بشي من غير دين الاسلام مغاديش يقبلو الله عز وجل منو يوم القيامة فهو خاسر في ميزان الله عز وجل وانما
الناجح هو الانسان المسلم الذي اسلم حقيقة لله عز وجل ولكن المشكلة لي حاصلة فهاد الزمان في الامة الاسلامية هي انها لا تعرف ما الاسلام الناس مسلمين ولكن ما كيعرفوشاي اشنو هو الاسلام في غالب احوالهم وامورهم
الغالبية ديال الناس من هاد الامة مزال معارفينشاي الاسلام اشنو هو حقيقة ولذلك الامور ديالنا كلها عواجت الامور كلها انقلبت الأمور ديالنا كلها فسدت فكاتلقاه مسلم ولا يحمل من الإسلام الا الإسم ماعندوش حتى شي نصيب من هاد
الكلام لي راه كينتسب ليه غي السمية تلقاه سميتو محمد ولا علي ولا عبد القادر او شيء من الأسماء الإسلامية وما دون ذلك فلا علاقة بينه وبين الاسلام في شيء مع الاسف الشديد الامة الاسلامية اليوم محتاجة الناس كاملين محتاجين يعاودوا
حققوا المعنى الحقيقي ديال الإسلام في الأنفس ديالهم حنا محتاجين واحد الشكل كبير جدا في خصوص هاد الزمان باش نعاودو نشجعو نفوسنا نراجعو نفوسنا واش حنا حقيقة مسلمين؟ واش هي المعنى ديال حنا المسلمين؟ اش معنت حنا مسلمين؟ ميمكنلناش نعرفو واش
حنا مسلمين او المعنى ديال حنا مسلمين حتى نعرفو المعنى ديال الإسلام حقيقة او المعنى ديال الإسلام فصلوا القرآن او النبي محمد عليه الصلاة والسلام ولكن حنا مكنقلبوش او مكنسولوش او مكنراجعوش نفوسنا بل
نعرفو هادي هي الحقيقة المرة لي عندنا فهاد الزمان الإسلام في العربية هو الخضوع لله عز وجل والإنسان المسلم هو الإنسان الخاضع لملك الملك ولملك لله رب الكون رب السماوات والارض. مسلم يعني خاضع لله عز وجل. هذا المعنى ديال الاسلام وديال
في لغة العرب ما كنقولو مسلم اسلم يسلم فهو مسلم يعني خاضع خضع يخضع خضوعا فهو خاضع لله ومن هنا كانت العبادة اللي هي جوهر الدين اللي هي جوهر الاسلام هي الزلة
والخضوع العبادة هي الذلة والخضوع لله عز وجل. فكنقولو ارض معبدة وطريق معبدة معبدة يعني دليلة مواطية ما فيها لا طلعة ولا هبطة ولا حجرة خارجة ولا حفرة داخلة مواطية
والمومن لي كيكون عابد كنوصفوه بأنه عابد او كنوصفوه بأنه عبد كيما قال الله عز وجل نعم العبد يعني انه انسان خاضع ذليل لله عز وجل مواطن يعني انه ماشي
مافيهش العانات ماشي كيقولو الله سير هاكا وهو كيمشي فالجيه المعاكسة يمشي فالاتجاه المعاكس الإنسان العبد الانسان المسلم هو الانسان اللي خاضع لله سبحانه وتعالى كيمشي فاش مشاه الله سبحانه وتعالى راضي قلبو
مكيعاكسشاي الإرادة ديال الله سبحانه وتعالى. قلبو متمشي ومستاجب للإرادة ديال الله سبحانه وتعالى. هداك كيتسمى هو العابد الحقيقي وهداك هو معنى العبادة الحقيقية لأن العبادة هي الجوهر الحقيقي ديال الدين ديال الإسلام
اذن باش يكون الإنسان مسلم اي خاضع لله سبحانه وتعالى قلبو مستاجب للإرادة الإلهية باش يكون المسلم كذلك خصو يكون كيطبق اركان الإسلام اشنو هي اركان الإسلام؟ اركان الإسلام هي السوري اللي
قايم عليهم الإسلام هي الأصول القوية الأساسية لي مبني عليها الدين الى طاح منها واحد كيطيح الدين كلو او اركان الاسلام معروفة شهادة ان لا اله الا الله واقامة الصلاة وايتاء الزكاة وصوم رمضان
وحج البيت لمن استطاع اليه سبيلا ولكن كاين عندنا هنا واحد التفصيل هاد التفصيل هو ان الركن الجوهر يعني القلب النابض ديال هاد الأركان الخمسة هو الصلاة. الصلاة هي حقيقة الدين
هاد الأركان الخمسة كلها راجعة ومبنية هي بنفسها على الصلاة صحيح انها كلها اساسية وكلها ضرورية ولكن راه اللي كيحقق فيها معنى العبادة وكيحقق فيها ما معنى الاسلام على الدوام والاستمرار وعلى الشمول بمعنى انه معنى عام شامل ودايم ما كينقطعش راه
هو معنى ديال الصلاة فلذلك الإنسان ايلا بغا يحقق كونو مسلم بغى يعني يأكد لنفسو ويحاسب نفسو ويشوف الحقيقة ديال نفسو واش هو مسلم حقيقي ولا ماشي مسلم حقيقي راه خصو يشوف الصلاة ديالو كيفاش
دايرة هي بالدرجة الاولى قبل كل شيء اخر علاش؟ هاد الامر هذا راجع الكون الدين ديال الاسلام نفسه الكتاب اللي هو القرآن الكريم وفي السنة اللي هي اقوال وافعال وتقريرات النبي صلى الله عليه وسلم كلشي هاد النصوص
تأكد لينا هاد الحقيقة هادي هي ان الدين ديال الإسلام مبني كلو وكيدور كلو على الصلاة هاد الحقيقة لي ناس كتار مع الأسف الشديد كيجهلوها وكيغمضو عينيهم عليها وغادي نعطيكم واحد الأدلة بإذن الله لي كتبين ان
ان الاسلام في الحقيقة ديالو هو الصلاة كيمكن لك تقول في نهاية المطاف وتعرف الاسلام تقول الاسلام الاسلام هو الصلاة او متكونش غالطة متكونش غالط لأن الحقيقة هي هادي كاينة ادلة كثيرة من القرآن الكريم. وادلة كثيرة من السنة النبوية. كتأكد لينا هاد المعنى هذا وبإذن الله
عز وجل غادي نحللوه ونبينوه بواحد المجموعة من اللطائف يعني واحد المعاني رقيقة الخفية اللي نكشفو عليها نبينوها باش يبان ليكم حقيقة وتشوفو بعينيكم ان الاسلام هو الصلاة اولا لما كنمشيو للقرآن الكريم
واحد العادة هادي كثير ديال الآيات القرآنية. سواء في الآي المكي او في الآي المدني. اي في الأيات او السور للي نزل في مكة ولى الآيات والسور لي نزلات في المدينة كلها كتأكد على الصلاة اقامة الصلاة اقيموا الصلاة كلها هاد المعنى
اقامة الصلاة كيتردد في القرآن الكريم ولكن انا غادي نختار واحد الاية وحدة من هاديك الايات الكثيرة جدا لي تكررات حول موضوع الصلاة باللفظ ديال الصلاة ولا بالمعنى لي كيتكلم على السجود والركوع والذكر والمعاني كلها لي داخلة فمعنى ديال
الصلاة كيقول الله عز وجل الذين ان مكناهم في الارض اقاموا الصلاة الغاية ديال الإنسان المسلم في الأرض هو الصلاة هاد الآية ناطقة بالعبارة ديالها كتقول بأن بناء الدولة الإسلامية بناء المجتمع الإسلامي بناء المؤسسات لي فيها الإدارة وفيها السياسة وفيها الإقتصاد وفيها
الاجتماع وفيها كلشي داكشي اللي كيكون في الدولة والمؤسسات ديال الدولة والمؤسسات ديال المجتمع هاد الامور ديالها الغاية الحقيقية ديالها عند الله سبحانه وتعالى. باش يدخل لها المسلم ويخدم فيها المسلم. ويبنيها المسلم الغاية اللي خصو يوصل لها. باش يهيء الظروف
للناس باش يقيموا الصلاة هادشي كلو هادا الأصل ديالو خصنا نبنيو اقتصاد ونبنيو اجتماع ونديرو ادارة حقيقية ونديرو سياسة حقيقية ونديرو كل هاد الأمور ديال الدولة باش نهيئو الظروف المناسبة للصلاة الى مكانش هادشي كلو
كيهيأ الظروف للشعب ولا الناس يهيأ ليهم ظروف مناسبة للصلاة راه ممنوش الذين ان مكناهم في الأرض اي مكنا لهم اعطيناهم الادارة ديال البلاد والسلطة ديال البلاد وهيئنا لهم الاسباب باش يكونوا
ملاك حقيقيين ديال الأرض يعني ملاك حقيقيين ديال التسيير وديال الإدارة بإختصار ديال الدولة والمؤسسات ديال المجتمع هذا هو التمكين في الأرض العام بمعناه الشامل تمكين في الأرض اذن الغاية ديالو هو باش تصلح الصلاة ديال الناس
الذين ان مكناهم في الأرض اقاموا الصلاة هادو هما المؤمنين الحقيقيين هادو هما المسلمين الحقيقيين اذن كتجري في امور المجتمع وامور ديال الدولة باش نوصلو لواحد الحقيقة وحدة هي نهيئو الظروف ديال الدين وديال التدين للناس كاملين
وظروف الدين والتدين ذكرها ربي عز وجل باشارة وحدة هي اقاموا الصلاة بمعنى ان جوهر تنظيمات الاجتماعية والاقتصادية والسياسية باختصار جوهر الشريعة ديال الاسلام الشريعة اللي كتنظم الحياة الجوهر ديالها والغاية ديالها هو تهييء ظروف ديال الصلاة فإذن كيبان لينا من خلال القرآن الكريم ان الصلاة جوهرة اما
ما السنة النبوية فحدث ولا حرج هاد المعنى هذا متواتر كتواتر القرآن متواتر في السنة كتواتره في القرآن كيف كتواتره في القرآن الكريم؟ يعني المعاني ديال القرآن معاني قوية ما يقد حتى شي واحد يردها لأن القرآن مقطوع به
انه نازل من عند الله عز وجل. حتى السنة فيها واحد المجموعة ديال الأحاديث. ومجموعة ديال المعاني اللي القوة ديالها وصلت لنا بالقوة هو اللي وصل لينا بها القرآن الكريم وهاد المعنى ديال الصلاة قوي بحال القوة اللي فالقرآن بحال القوة اللي فالسنة فالقضية اللي كاتعلق
اقامة الصلاة وجوهرية الصلاة في الدين وقيمة الصلاة في الدين. كيقول النبي عليه الصلاة والسلام العهد الذي بيننا وبينهم الصلاة فمن تركها فقد كفر. العهد هو الكونطرا لي موقعها الإنسان بينو وبين الله عز وجل. وشاهد عليها النبي صلى الله عليه وسلم
لتكونوا شهداء على الناس ويكون الرسول عليكم شهيدا. انا ارسلناك شاهدا ومبشرا ونذيرا الشهادة ديال النبي صلى الله عليه وسلم على هاد الامة هي شهادة البلاغ يعني انه بلغ لينا هاد الدين وبلغ لينا هاد الدين على ان
الجوهر ديالو هي الصلاة العهد الذي بيننا وبينهم الصلاح فمن تركها فقد كفر وفي حديث اخر بين وبين الكفر ترك الصلاة بين الإنسان وبين الكفر واحد الحدود وحدة هاد الحدود الى قطعها كيدوز من الإسلام ويخرج
الكفر هاد الحدود هي الصلاة بين الرجل وبين الكفر وواحد الرواية اخرى بين الرجل وبين الشرك ترك الصلاة الى تركها راه نقز ومشى من الجهة لخرى خرج من الجهة ديال الاسلام للجهة ديال لي ماشي اسلام ديال الكفر وديال الشرك والضلال والعياذ
وحديث اخر ايضا الصلاة عمود الدين العمود يعني السارية الأساسية اللي قايم عليها الدين العمود الفقري ديال الصلاة عمود الدين كمن تركها فقد كفر حديث اخر احاديث كثيرة جدا اول ما يحاسب عليه العبد يوم القيامة الصلاة الإنسان المسلم نهار يموت اول حاجة كيبدا
الحساب ديالو بها بينو وبين الله عز وجل هي الصلاة. اول ما يحاسب عليه العبد يوم القيامة الصلاة فاذا صلحت صلح سائر عمله. واذا فسدت فسد سائر عمله الى كانت الصلاة ديالو صالحة مستقيمة
اداها فوقتها مقادها ماناقصو منها لا فريضة لا ضهر لا عصر لا مغرب لا عشا لا فجر فراه العمل اللي جاي من بعد بإذن الله كيكون صالح ويكون سليم لأنه مبني على اساس وعلى اصل سليم وصالح ويلا كانت
الصلاة فاسدة راه هاديك هي الساس اذن الساس فاسد ويلا كان الساس فاسد راه كلشي داكشي اللي تبنى عليه كلو كيكون فاسد فاذا صلحت صلح سائر عمله واذا فسدت فسد سائر عمله والعياذ بالله وكان سيدنا عمر بن الخطاب رضي
الله عنه كيصيفط للعمال ديال الأقاليم دياولو ملي كيكون يوصيهم على الأمور ديال السياسة وديال الرعية وديال ادارة شؤون كيقولهم واعلموا ان خير اعمالكم عندي الصلاة فمن حفظها كان لما سواها احفظ ومن ضيع
معها كان لما سواها اضيع. كيخبرهم وكينبهم بأن احسن حاجة. واهم حاجة عندو رضي الله عنه. اللي كيهتم او كيراقبها او كيخصو يعرف كيفاش دايرين العمال دياولو فيها هي الصلاة
الا حافظوا عليها راه كيتهناو لأنه اللي حافظ على صلاتو وكان مومن عبد خاضع لله عز وجل فصلاتو كيتهنى عليه الخليفة كيتهنى عليه لأنه بما انه محافظ على هاديك الصلاة وخاض على الله عز وجل كيعرفو بلي راه حافظ وغادي
حافظ على الامور الاخرى اللي مبنية على الصلاة من امور الدنيا وامور الدين واللي ضيعها راه كيغسل عليه يديه بمعنى انه راه داكشي اللي غادي يوصيه عليه من امور الراعية وامور ادارة الدولة كلو غادي يكون مبني على الخوا فلذلك قال فمن حفظ
كان لما سواها احفظ اللي حفظ الصلاة ديالو راه كيكون حافظ الأمور اللي مبنية على الصلاة واللي ضيع الصلاة راه كيضيع الأمور لي مبنية على الصلاة من باب اولى وأحرى. وهكذا كنوجدو بأن حقائق الحديث النبوي الشريف وحقائق اقوال
والاعمال الصحابة رضي الله عنهم كلها غادية فهاد الاتجاه وهي ان الصلاة هي حقيقة الدين الصلاة هي جوهر ديال الاسلام العهد الذي بيننا وبينهم. اي الميثاق والحبل الرابط بين سيدنا محمد وبين المسلمين اللي عطاو البيعة لسيدنا
محمد صلى الله عليه وسلم في زمانه وكذلك سائر المسلمين الى يوم القيامة لأن العهد اللي بينا حنا فهاد الزمان وبين سيدنا محمد هاديك اللي موقعينها بينا وبين الله تعالى من جهة وبينا وبين سيدنا محمد صلى الله عليه وسلم من جهة اخرى راها باقية
فين باقية؟ هي اللي كاينة في الركن الأول ديال الإسلام ان تشهد ان لا اله الا الله هادي هي اللي موقعين بينا وبين سيدي ربي واشهد ان محمدا رسول الله هادي هي لي موقعينها بينا وبين سيدنا محمد صلى الله عليه وسلم هذا هو العهد
اللي بينا وبين الله من جهة وبينا وبين سيدنا محمد من جهة عليه الصلاة والسلام لأن هو الشاهد ديال الله تعالى علينا فلذلك هاد العهد هدا محدنا كنصليو راحنا محافضين عليه نهار نقطعو الصلا راه حنا خنا العهد راه حنا نقضنا العهد ولي نقض عهد
تا ليت وما تكونشي بخير دنيتو ما تكونشي بخير احوالو ما تكونشاي بخير واخرتو والعياذ بالله ابدا ما تكونشي بخير بان العقد والاساس ديال الخير هو فقط بالدرجة الاولى الصلاة فاذا صلحت صلح سائر
سائر عمله واذا فسدت فسد سائر عمله. قلنا من البداية بأن الصلاة هي الإسلام. وكيمكن لك تقول بأن الدين كله الإسلام كلو هو الصلاة حنا بينا شي حاجة من هاد المعنى ونبين ليكم بإذن الله بشكل الطف هاد المعنى والحقيقة ديالو
كاين واحد الحديث مروي عن النبي صلى الله عليه وسلم حديث عجيب وحديت مشهور بزاف ديال الناس كيقراوه ولكن كيمرو عليه مرور الكرام زعما غير كيدوزو عليه بشكل سطحي بينما هو حديث عظيم جدا جامع الدين كلو هو المشهور المسمى
حديث جبريل ولي رواح سيدنا عمر رضي الله عنه قال يعني الكلام ديال سيدنا عمر بينما نحن عند رسول الله صلى الله عليه وسلم ذات يوم اذ طلع علينا رجل شديد بياض الثياب شديد سواد
العرب لا يرى عليه اثر السفر ولا يعرفه منا احد. قال لك سيدنا عمر واحد المرة جماعة ديال الصحابة جالسين مع النبي صلى الله وسلم ودخل عليهم واحد الراجل ما كيعرفوهش هاد الراجل عندو صفات رجل شديد بياض السيان لابس واحد الكسوة
كتشعل نقية شديد سواد الشعر الشعر ديالو نقي كيشعل وكحل مزيان لا يرى عليه اثر السفر ماباينش عليه اثار ديال السفر وهدا سيدنا عمر كيبين لك بأن هاد المنظر غريب علاش غريب؟ لأنه بما ان الرجل اللي دخل عليهم ماكيعرفوهشاي
اشمنت ما كيعرفوهشاي زعما راه ماشي من اهل الأنصار ولا من اهل المهاجرين ماشي من المسلمين المعروفين فإذا ماكانشاي من المسلمين المعروفين اذن خصو يكون واحد غريب شي واحد براني وفزمن النبي كانوا المسلمين كاملين معروفين بأنهم كانوا قلال ولكن هاد الراجل اللي دخل ماشي معروف
ولكن لابس البيض مزيان والشعر ديالو نقي مزيان كحل مزيان والحالة ديالو طاهرة جدا بقاو كيتعجبو لأنه الى كان خصو يكون جاي مسافر ويلا كان جاي مسافر حوايجو مخصهومش يكونو بويض كيشعلو خصهم يكونو موسخين بالغبرة ديال الصحرا وبالرملة ديال الطريق
مخصهومش يكون كحل كيشعل كيبرق خصو يكون اشعث اغبر ميكونش منشوط يكون مشتت فالهوا ويكون عامر بالغبرة باش كيتسمى راه انسان جاي بعيد وقاطع الاميال وقاطع الكيلومترات ومسافر عليه اثار السفر ولكن هاد الراجل اللي دخل عليهم راجل لابس مزيان
نقي طاهر كيشعل وما كيعرفو حد اذن منين جا؟ هدا هو سيدنا جبريل جا من السما نزل من السماء ولكن فلول معرفوهش بأنه سيدنا جبريل اذن ملي جا فهاد الحالة وقال عليه سيدنا عمر هاد الكلام وقال عليه ولا يعرفه منا احد حتى جلس الى
النبي صلى الله عليه وسلم فاسند ركبتيه الى ركبتيه ووضع كفيه على فخذيه جا هداك الراجل اللي هو سيدنا جبريل قدام النبي صلى الله عليه وسلم مقابل ليه الوجه للوجه ركبتيه الى ركبتيه؟ جلس واحد الجلسة ديال
يعني كيما كنقولو بالدارجة ديال اليوم مقرد والركابي دياولو متكيين على الركابي ديال النبي صلى الله عليه وسلم ويديه شد بيهم الفخدين ديال النبي صلى الله عليه وسلم بحالا مستند عليه اي شاد فيه ومتكي عليه بهاديك الجلسة وقال
محمد اخبرني عن الاسلام قالو يا محمد خبرني على الإسلام زعما قالو اشنو هو الإسلام؟ جاوبو النبي صلى الله عليه وسلم قالو الاسلام وان تشهد ان لا اله الا الله وان محمدا رسول الله وتقيم الصلاة وتؤتي الزكاة وتصوم رمضان
وتحج البيت ان استطعت اليه سبيلا. قال صدقت جاوبو سيدنا جبريل قالو عندك الحق صادقت. قال سيدنا عمر فعجبنا له اسأله ويصدقه الصحابة زادو كيتعجبو كتر من داك العجب لي تعجبو فلول شافو الراجل كيسولو وملي
كيجاوبو كيقولو ايه عندك الصح. لأن شكون لي كيقول اياه عندك الصح. كيقولها انسان لي عارف فإذا هذا عارف علاش كيسول؟ جاهم العجب جاهم العجب هاد السيد غريب وعارف هادشي وكيسول بهاد الطريقة
فإذا لما سول سيدنا جبريل على الإسلام اشنو قال لو النبي صلى الله عليه وسلم؟ خبروا ان الإسلام هو اركان خمسة شهادة ان لا اله الا الله وان محمدا رسول الله
واحد اقامة الصلاة ها تنين ايتاء الزكاة ها تلاتة صوموا رمضان ها ربعة حج البيت للي قدر ها خمسة هذا هو الإسلام عاود قالو فأخبرني عن الإيمان مزال نرجعو للإسلام والمعنى الحقيقي ديالو من خلال
هاد الحديت هادا قال فأخبرني عن الإيمان عاود زاد سولو سيدنا جبريل قالو خبرني على الإيمان اشنو هو؟ فإذن السؤال الأول كان على الإسلام السؤال الثاني كان على الإيمان قالو الإيمان ان تؤمن بالله وملائكته وكتبه ورسله
واليوم الاخر وتؤمن بالقدر خيره وشره قال صدقت لما كمل النبي صلى الله عليه وسلم الجواب عاود قالو سيدنا جبريل صدقتي عندك الحق وعاود بقاو الصحابة كيتعجبو كيفاش هاد السيد كيسول وكيقولو ايه عندك الصح فإدن الإيمان هو اركان ستة
عددها النبي يعني احسبها لو النبي صلى الله عليه وسلم اللولة ان تؤمن بالله التانية الإيمان بالملائكة التالتة الإيمان الكتب اللي نزلت على الأنبياء من بينهم سيدنا محمد والأنبياء اللي قبلوا الرسل اللي قبلوا
الرابعة الإيمان بالرسل الخامسة الإيمان باليوم الأخر يعني يوم القيامة والبعث والنشور الساتة والأخيرة هي الايمان بالقدر خيره وشره. فهذه اركان الايمان ستة. اذا اركان الاسلام خمسة. اركان الايمان ستة
عاود سيدنا جبريل سول النبي صلى الله عليه وسلم سؤال ثالث قالو خبرني فأخبرني عن الإحسان خبرني على الإحسان اش هو الإحسان؟ قالو الإحسان ان تعبد الله كأنك تراه فإن لم تكن تراه فإنه يراك الإحسان
هو تعبد الله عز وجل بحالا انت راك كتشوفو. ويلا ما كنتش راك كتشوفو راه هو سبحانه وتعالى كيشوفك فلما كيكون عندك هاد الإحساس فقلبك وهاد النية فقلبك ونتا كتعبد اله تعالى فأنت في مقام الإحسان والعبادة ديالك كتسمع
احسان وعاود سيدنا جبريل سول النبي صلى الله عليه وسلم واحد السؤال رابع هاد السؤال الرابع كيتعلق بيوم الساعة قال يا محمد فأخبرني عن الساعة قال ما المسؤول عنها بأعلم؟ من سائل قال فأخبرني عن
اماراتها قال ان تلد الامة ربتها وان ترى الحفاة العراة العالة رعاء الشائي يتطاولون في البنيان قال ثم انطلق فلبست مليا ثم قال لي يا عمر اتدري من السائل؟ قلت الله ورسوله اعلم
قال فانه جبريل اتاكم يعلمكم دينكم ملي سيدنا جبريل سول النبي صلى الله عليه وسلم على الساعة يعني على يوم القيامة قالو خبرني فوقاش غادية تكون يوم القيامة النبي صلى الله عليه وسلم ما المسؤول عنها؟ على ما من السائل؟ قال لو يا ودي بحالي بحالك علمي علمك ما عنديش العلم فهاد القضية
منك وهو الجهل التام النبي صلى الله عليه وسلم ماجايبش غي خبار للساعة يسألونك كيقول الله عز وجل في القرآن يسألونك عن الساعة ايام مرصاها الله تعالى جاوبو قالو فيما انت من ذكراها الى ربك منتها
الى ربك منتهاها كيسولوك يا محمد على الساعة يعني وقتاش؟ قالو نتا مجايبشاي ليها الخبر والخبار ديالها عند الله وحدو ما عندها حتى شي واحد سواه ولكن سيدنا جبريل عاود سول النبي صلى الله عليه وسلم واحد السؤال
قالو واخا الا مكتعرفشاي الساعة والميقات ديال الساعة وعالأقل قوليا العلامات ديالها قالو سيدنا محمد ايه العلامات ديال قال لها انا عارفهم وهي كالتالي هي ان تلد الامة ربتها الامة هي العبدة كتولد لالاها يعني ان المرا
كتولي بنتها حاكمة فيها وهاد الزمن كنشاهدو هادشي بحال لما تكون الأم خادمة ديال البنت كلها الأحوال لي كتقلب القضية او كتقلب المسطرة بدل ما تكون البنت هي الخادمة ديال مها كتولي الام هي الخادمة ديال بنتها
لما كتقلب وكتولي الطاعة مقلوبة فتلك علامة من علامات الساعة وكيمكن تشوفها فشحال من حاجة لما شوف بانه بالفعل الصغير حاكم في الكبير والصغير كيوجه الكبير وكيسيرو بمعنى انه علاقة ديال الأبوة وديال الأمومة كتقلب وكتولي لم خايفة من بنتها كيما كنشوفو حالات كتيرة لب خايف من ولدو
اذن ملي كتوقع انقلاب لموازين هدا هو المغزى ماشي غير الحالة بالضبط ديال ان الام كتولي محكومة بالبنت ديالها المغزى هادي اشارة من النبي صلى الله عليه وسلم الى ان الموازين كتنقلب يعني ان الحق كيولي باطل والباطل كيولي حق والامور كتقلب
ماكاتبقاش المسطرة غادية مقادة ماكاتبقاش طاعة الوالدين كما كانت زمان كيوليوا الوالدين هم اللي كيخافوا من اولادهم وهوما اللي كيطيعوا اولادهم وان هناك كيسيرو الاباء ديالهم الضلال والعياذ بالله وان ترى النقطة الثانية من العلامات وان ترى الحفاة العراة العالة الحفاة
العراة اللي عريانين ما لابسينش العالة اللي ما عندهم ما ياكلو خاصهم اللي يوكلهم رعاء الشأن هوما سراحة كتشوف يعني الناس لي كانوا بدو هذا المغزى لي كانوا بدو كانوا غير سراحة وكيدورو في الخلا ولاو كيبنيو العمارات والفيلات
القصور يتطاولون في البنيان يتطاولون يعني علي نعلي عليك كيتعاندو وكيتنافسو في البني فالدنيا لما كتشوف بأن الأمور ديال الحذر ديال المدينة ما بقاتشاي غير لهاد المدينة يعني المدينة تكبو عليها البادية
الهجرة شملت جميع الناس ما بقى حتى واحد خارج المدينة وولاو واحد العدد كبير من الناس اللي كانوا البارح كيسرحوا ولاو كيتنافسو فلبني ولاو كيتكالبو على الدنيا فهدا ماشي مقصود منو ان لي كيسرح خصو يبقى يسرح ديما لا ولكن
ان الدنيا كتسيطر على كلشي الدنيا كتلف كلشي وان البني مكيبقاش البني لله كيولي البني للدنيا التنافس في الدنيا تطاول في البنيان على اللي عليان على اللي عليك ما كيبقاشاي شامل غير اهل المدن كيولي يدخلوا في البيعة والشرية
البادية لي مكانوش يعني مهتمين بالبناء كيوليو حتى هما مهتمين بالبناء واحد الزمان كان واحد العدد كتير من الناس مكيبغيوش يسكنو المدينة عاجبهم الحال يجلسوا مثلا في الخيام ولكن الآن ولى هادشي قليل ولى كلشي كيسعى باش يدير قصر ومول القصر
كيبغي جوج دلقشور ومول جوج دلقشور باغين تلاتة دلقصور ولي عندو برطمة خصو يوصل لفيلا وهذا هو التطاول في البنيان قال ثم انطلق يعني هداك الرجل اللي هو جبريل مشى فحالو كمل الأسئلة وكمل الأجوبة ومشى بحالو قال عمر فلبست ماليا
بقيت واحد المدة هكدا طويلة وحنا جالسين ساكتين شوية سيدنا محمد صلى الله عليه وسلم دار فسيدنا عمر قالو يا عمر اتدري ما للسائل؟ واش عرفت شكون هادا اللي كان كيسولني دابا؟ قالو الله ورسوله اعلم ما نعرف الله عالم ونتا راك عارف لأنه انت اللي كان كيتكلم معاك
وكتجاوبو قالو النبي صلى الله عليه وسلم هداك راه جبريل اتاكم يعلمكم دينكم هادي راه عبارة مهمة جدا اتاكم يعلمكم دينكم يعلمكم دينكم هذا جبريل جاي يعلمكم الدين ديالكم ماشي غير هكا كتفهم بشكل سطحي يعني راه جا باش يعلمكم الدين
ديالكم كامل من الألف حتى للياء. يعني هاد الحديد راه جمع الدين كامل من الألف حتى للياء يعلمكم دينكم كيقولو العلماء صحاب اصول الفقه النكرة لما كتضاف للضمير بحال هاد
هادي النكرة المضافة للضمير كتعطي العموم والاستغراق والشمول دينكم يعني كل دينكم كأنه عليه الصلاة والسلام قال اتاكم ليعلمكم كل دينكم كلشي الدين ها هو هنا هاد الكلام اللي راه هو الدين. ما بقاتش شي حاجة اللي خارجة من الدين على هاد الكلام هذا. فاللي حفظ هاد الكلام وطبق هاد الكلام تطبيق حقيقي
راه طبق الدين كامل بإذن الله عز وجل. نرجعو اذن لهاد الحديث لي قلنا راه فيه دليل على ان الصلاة هي الدين كلو هاد الحديت اش فيه؟ فيه ربعة دالاسئلة وربعة دالأجوبة سولو على الإسلام قالو اركان الإسلام الخمس اللي سردناها وعددناها سولو على الإيمان جاوبو بأركان الإيمان
اللي حسبناها وعددناها ستة جاوبو على الإحسان الإحسان قالو ان تعبد الله كأنك تراه فإن لم تكن تراه فإنه يراك تعبد الله بحالا راك ويلا انت ما راكش تشوفو را هو يشوفك سبحانه وتعالى. سولو على الساعة قال لو الله غالب. انا ما عارفش ونتا ما عارفش. ولكن جاوبو على الأمرات
والعلامات ديال الساعة. وحنا تكلمنا على علامات الساعة الإسلام اللي جاوب عليه النبي صلى الله عليه وسلم وقال لو اشهد ان لا اله الا الله وان محمدا رسول الله وتقيم الصلاة وتؤتي الزكاة وتصوم رمضان
البيت ان استطعت اليه سبيلا. ملي كنتأملو هاد العبارات وكنبداو نشوفو الحقيقة ديالهم كنوجدو بأنه اعمال التطبيقات ان تشهد شهود قلبي ولفظي كتشهد بقلبك وباللفظ ديالك بأنك مسلم كتشد بأنك مسلم اي اشهد ان لا اله الا الله واشهد ان محمدا رسول الله ووحدة من هادو كافيين وحدة كافية بمعنى انه
شاهدت واحد المرة وحدة ان لا اله الا الله وان محمد رسول الله كافية شي واحد نصراني ولا يهودي ولا مشرك اسلم شحال خصو من مرة يقول اشهد لا اله الا الله واشهد ان محمدا رسول الله مرة وحدة مرة وحدة كافية ويلا زاد من بعد شي حاجة نافلة ماشي فريضة اللي فرض عليه
مرة وحدة اذن فالمسلم راه شاهد ان لا اله الا الله وان محمد رسول الله فهاد الزمن هدا وفهاد البلاد هادي اللي هي بلاد المسلمين شاهدها هاد الوراثة وارثة على والديه. فأبواه يهودانه او يمجسانه او ينصرانه. كل مولود بداية الحديث يولد
اذن بما انه تولدنا من اب او ام مسلمين را حنا مسلمين بالأصالة بالوراتة اذن هاد اشهد ان لا اله الا الله وان محمدا رسول الله فوقاش نحتاجو ليها؟ كيحتاج ليها من المسلمين لي ارتد على دينو شي خطرة ضربو الله وكفر هداك خصو يعاود الشهادة ديالو
ويلا عاودها مرة وحدة كافية ها هو عاود دخل للإسلام ها هي دازت اذن هاد الركن الأول اللي هو اول اركان الإسلام شحال خصنا منو؟ فريضة خصنا منو شهادة وحدة شهادة وحدة مكاينشاي شي مسلم لي راها ممحققاش عندو الا اذا ارتد عن دينه فذلك امر اخر
طيب نخليو الصلاة من بعد لي هي الركن الثاني. انقزو للركن الثالث لي هو الزكاة. الزكاة هاد العبادة مشاكل شاملة لجميع الناس اش معنى انت ماشي شاملة لجميع الناس؟ ماشي شاملة لجميع الناس يعني انها عبادة خاصة
الناس اللي عندهم الفلوس وواصلين للنصاب يعني داك مقدار المال اللي عندهم واصل باش واجب عليه يزكي هداك هو لي واجبة عليه الزكا ولي مواصلشاي النصاب راه مواجبشاي عليه يزكي ثم هاد الزكاة شحال من مرة
كتكون مرة في العام مرة في العام على المال لي عندو طيب اذن الى كانت مرة في العام وهي غير على مجموعة من الناس هاد المجموعة من الناس هوما فقط الناس اللي عندهم المال واصل النصاب ديال الزكاة اش معنى انت هادشي
ان هاد الفريضة ديال الزكاة ماشي واحد الفريضة اللي شاملة وعامة فالمسلمين كاملين محصورة يعني لأن الوقوع ديالها فالمجتمع ديال المسلمين وقوع محصور بزمن معين لي هو مرة فالعام وبأشخاص
وهم الأغنياء ملاك الأنصبات من الزكاوات هادي دازت فإذا هي عبادة قليلة الرواج وقليلة الوقوع في المجتمع الاسلامي بالنسبة للصلاة اللي هي خمسة المرات في النهار وما فيها لا غني ولا فقير كلشي
الركن الرابع هو رمضان هاد العبادة مرة في العام فريضة على المسلمين كاملين ايه ولكن مرة فالعام وهي محصورة من الناحية الزمنية ماشي كثيرة ماشي دايمة الفرض اللي هو رمضان مرة فالعام شهر رمضان
ها هو بان بأن رمضان او الصيام عبادة قليلة بالنسبة للصلاة الركن الخامس والأخير هو الحج. الحج مرة في العمر. ماشي غير مرة في العام. مرة في العمر. ثم واجب على اللي قاد لو. قاد لو من حيث
الصحة البدنية قاد لو من حيت القدرة المالية الظروف ديال الطريق ماشي صعيبة ما مقطوعاشاي الطريق ما كايناش فتن ما يخافش بنادم على نفسو فالطريق ما كاين لا حرب لا دمار لا قطاع لا خراب فالطريق ادن راه شروط ديال الحج ادن
تقتضي بأنه عبادة قاصرة بالنسبة الى الصلاة. فهو مرة في العمر واجب. اذا اش كيبقى لنا دايم الا كانت الشهادة مرة في العمر واجبة عليك تقولها مباقيش واجبة عليك مرة اخرى تبقى تلفظ بها ها هو اقرار كيبقى بعد ذلك نية
في القلب دايما مصحوبة الا كان الزكا محصورة بواحد الناس معينين هم الأغنياء ومرة في العام ورمضان عبادة محصورة بواحد الشهر معين هو رمضان مرة في العام والحج مرة في العمر وعلى لي قاد لو اش باقي لي هو من الدين
لجميع الناس مطالب به كل الناس في جميع الاحوال والازمان باقي الصلاة الصلاة الركن الثاني من اركان الاسلام وفي الحقيقة العمق اذن كيتبين بأن هي الجوهر ديال الدين هي العمود ديال الدين هادشي باش النبي صلى الله عليه وسلم قال العين
عهد الذي بيننا وبينهم الصلاة. الميثاق لي بينا وبين المسلمين. الميثاق لي موقعها المسلم مع الله تعالى وشهد عليها النبي صلى الله عليه وسلم هاد الميثاق الحبل اللي شادو والتوقيع اللي شادو هو الصلاة لما كتوقع شي ورقة
تقاليزي عليها وتحط عليها صبعك بديك البصمة ديالك باش دير المداد الصبع ديالك وتبصم عليها هاديك البصمة ديالك اللي كتعرض الشخص ديالك وكتأكد بأنك نتا شاهد على هاديك الوثيقة هي في الإسلام هي الصلاة نهار تنكر اذن الصلاة
ونهار تقطع الصلاة راك نكرت الدين ديالك راك نكرت الإسلام وخنت العهد اللي بينك وبين سيدنا محمد صلى الله عليه وسلم مكتبقاش مسلم حقيقي ديك الساعة خصك تقلب على شي سمية خرا على شي تنبرة خر على شي وصف اخر من غير وصف اسلام ومن غير وصف مسلم
لأن المسلم هذا هو العهد اللي قاطعو على نفسو بينو وبين الله وشاهد عليه سيدنا محمد صلى الله عليه وسلم الصلاة فريضة على كل مسلم وكل مسلمة كلشي الناس اللي بلغوا مبلغ الرشد ولات التكاليف متعلقة بهم واجب عليهم يصليو
واجب عليهم يأديو الفريضة ديال الصلاة في كل وقت واحد شوفو هاد الأمر العجيب لي في الصلاة كلها العبادات كدخلها الرخصة وفي بعض الأحيان رخصة الإسقاط بمعنى انه رخصة الإسقاط يعني ديك العبادة كتسقط عليك وما كتوليش انت مكلف بها بحال الحج مثلا اللي ما قادلوش
ما واجبش عليه رمضان كتسافر وعندك الحق تفطر هاديك ليامات لي راك مسافر مريض عندك الحق تفطر هاديك ليامات لي مريض حتى تعاود تأدي فيما بعد الزكاة ما عندكش ما تزكيش ولكن الصلاة ما كتسقطشاي بالسفر كتسافر ربعة دالركعات كتردها جوج هدا
تجمع بين الظهر والعصر تجمع بين المغرب والعشاء هذا حدها ولكن الصلاة هي الصلاة معندكش الحق تقول راني مسافر اذن منصلي حتى مريض صلي ما قادش توقف صلي قاعد ما قادش قاعد صلي مجبد راقد في الارض ما قادش تحرك راسك صلي بهدوء
ما قادش تحرك هدو بعينيك صلي بعقلك. مادام العقل عندك حاضر ما حدك ما غبت بالمرض عافانا الله واياكم. فإذن الصلاة متعلقة بالعقل ديال بنادم ماحد بنادم عندو القدرة العقلية لأداء الصلاة فهو مكلف بأدائها في وقتها ولا
له اخراجها عن وقتها الا لعذر اما ان تسقط عنه بتاتا فلا مادام عقله حاضرا اللهم الا غاب على عقلو ونهار يغيب على عقلو راه كيف يرجع لعقلو الى كان مريض او برا راه كيف يرجع خصو يرجع للصلاة ديالو بمجرد ما كيرجع العقل بمجرد ما كيرجع
الوجوب ديال الصلاة الصلاة ماحد البدن كاين فالدنيا راها معلقة بيه هداك الوجوب ديال الصلاة بل نمشيو بعيد الإنسان في الحرب في الجبهة كيقاتل في سبيل الله مكتصدقشاي عليه الصلاة هاديك الصلاة ديال الحرب كيسميوها الفقهاء صلاة
الخوف فيها جوج د الصور صورة لما كيكونو المسلمين في حالة حرب راهم في الجبهة ولكن المعركة مشعلاش كيصوم المهم الجماعة بواحد الشكل معين بحيث ان الإمام كيصلي بجوج الصفوف على الأقل الصف الأول ملي كيركع مع الإمام الصف الثاني
مكيركعشاي كيتسنى حتى يقول الصف لول مع الإمام سمع الله لمن حمده عاد الصف التاني كيركع باش دائما العدو مراقب بهادوك المسلمين نفوسهم لي كيصليو شوف هاد الحالة الحالة ديال الفزع والحالة ديال الخوف والحالة ديال الترقب ديال العدو
والصلاة ما سقطاتش عليه وصلاها النبي صلى الله عليه وسلم بالمسلمين فهاد الحالة هادي ديال الفزع وديال الترقب وديال الخوف ومع ذلك مخرجشاي الصلاة على وقتها ومع ذلك مقالهومشاي الصلاة هاد ليامات ديال الحرب الله يسامح تنرجعو للسلم ونعاودو نبداو نصليو
حالة طوارئ حالة حرب حالة فزع والصلاة مسقطتشاي واجبة والحالة التانية هي حالة الاشتباك كيكون الانسان راه مشتابك مع العدو النار شاعلة والإتصال الحربي مستمر ومع ذلك مكتسقطشاي الصلاة فتصلى حينئذ صلاة
ركعة واحدة النار شاعلة ونتا كتصلي مادام العقل حاضر واخا راك مطلي بالدم من راسك حتى لرجليك كانوا الصحابة كيصليو وهما فيهم الدم ديال المعركة مع ان الدم نجس وفي حالة السلم الا كنت فدارك الا كان الدم فيك بزاف فحوايجك راها الصلاة باطلة راه
ما عندكش الحق تصلي والدم طاليك لأن الدم نجاسة ولكن في الحرب سامحنا الله فهاداك الدم اللي كيطلي المجاهدين في سبيل الله على اساس ان الصلاة ميخرجهاش على وقتها ومتسقطش عليه شوف سبحان الله العظيم كلشي الأركان ديال الإسلام دوز فيها الأركان لي هي اركان
عملية يعني رمضان او الحج او الزكا فيها ان الفريضة كتقدر تسقط عليك او انك تأجلها حتى لشي وقت والصلاة بوحدها لا ما كتسقطشاي عليك وما كتسقط لا على كبير ولا على صغير ولا على راجل ولا على مرا اللهم الا ان تكون المرأة حائضا او
نفساء كانت المرا حايضة ولا نفيسة هاديك كتسقط عليها الصلاة غير بمجرد ما كتطهر كتعاود توجب عليها الصلاة والانسان الا بلغ مبلغ التكليف راه واجبة عليه الصلاة فالصبي راه مطلوب باش نعلموه الصلاة النبي صلى الله عليه وسلم قالك علموا الأبناء ديالكم الصلاة على سبع سنين
عليها ولكن ضرب ديال الأدب وضرب ديال الرحمة ضرب ديال التنبيه ماشي ضرب ديال التعذيب ضرب ديال التنبيه واضربوهم عليها في عشرين كيوصلو عشر سنوات شوف هاد العبادة واش كاينة شي عبادة لي النبي صلى الله عليه وسلم قالنا ضربو عليه هاد الدراري في عشر سنين هادشي
تقال فالزكا مكاينش هادشي تقال فالحج مكاينش هادشي تقال فرمضان مكاينش تقال فقط فالصلاة هادشي باش كيبان بأن الدين هو الصلاة. الدين هو الصلاة. الذين ان مكناهم في الأرض اقاموا الصلاة
الدنيا كلها عمارات الدنيا كلها بناء الحضارة كلها بناء المعامل بناء المدن بناء السدود بناء الدولة ما فيها وما عليها كله ينبغي ان يكون خادما لاقامة الصلاة. فان لم يكن فلا بركة فيه ولا خير فيه
الدنيا كلها خصها تكون خادمة للصلاة. ان مكناهم في الأرض اقاموا الصلاة. هادي الغاية ديال الدين. هادي الحقيقة الاسلام هذا الجوهر ديال الاسلام ملي كنرجعو للإيمان اش كنلقاو فيه؟ هاديك الأركان الست هي معتقدات اش ماعندش معتقدات؟ يعني امور كنفهموها بعقلنا
وكنامنو بها ندفنوها ونركزوها فقلوبنا فهي امور اذن ليست ظاهرة بل هي امور باطنة يعني امور ما كتبانش ان تؤمن بالله الايمان بالله وبالملائكة والكتب والرسل واليوم الاخر والقدر هاد الامور هادي كلها
مدفونة في القلب مخبعة في القلب. فاش كتبان؟ كتبان فقط في حالة واحدة. كتبان في الإسلام. يعني كتبان فهاديك الأركان الخمس ديال الإسلام ملي الانسان كيصلي وكيصوم وكيزكي وكيحج ومن قبل كيشهد ان لا اله الا الله وان محمدا رسول الله كيبان بأنه راه مؤمن
بمعنى ان هاديك اركان الإيمان الست راه كاينة فقلبو ويلا ما كانش كيصلي وما كيصومشاي وما كيزكي شاي وما كيحج شاي مايمكنلكشاي تعرفو بأنه يؤمن بالله وملائكته الى اخره الى اخره يعني هاديك امور ديال الإيمان امور قلبية امور ماشي عملية ماكاتبانش فإذا
حقيقة الايمان انما تكون لها مصداقية بالاسلام. الايمان امر شعوري زعما واحد الاحساس اللي في قلوبنا في الباطن ديالنا وهاد الإحساس راه معندوش القيمة الى مكانش كيعبرو عليه الناس بالفعل شي واحد متلا ايلا قالك اودي اسي
انا راني كنحبك وكنبغيك ولا قالك راني كنكرهك علاش عبر؟ عبر على شي حاجة لي فقلبو ولكن نتا مكيمكنلكشاي تعرف الحقيقة ديال الأمر واش كدب عليك ولا قالك الحق؟ باش تعرف هاد الأمور؟ تعرفها فقط بالأفعال ديالو بالأعمال الى قالك اودي راني كانحبك
ثم لما كتحصل كتلقاه جنبك وكيعاونك ها هنا اذن العمل ديالو صدق الحقيقة لي شعر قلبو ويلا قالك اودي انا كنحبك ولكن فالحزة مكتلقاهش هدا مكيحبكش حقيقة ويلا قالك كان بغضك او كنكرهك او كتلقاه
بالفعل كيدير لك المشاكل بالأعمال ديالو اللي كدل على هداك الشعور فهدا كتقول هاد الإنسان راه صادق فالبغض ديالو اذن اللي كيعطي الحق حقيقة والمصداقية لداكشي لي في القلب هو العمل. ولما كنقولو حنا اشهد ان لا اله الا الله وان محمدا رسول الله. كنشهدو بأن كنحبو الله سبحانه وتعالى
هو اننا كنحبو النبي صلى الله عليه وسلم هو ان هاد المعاني ديال الإيمان هي امور شعورية قلبية هادي احاسيس كنحسو بها في الباطن ديالنا في القلوب ديالنا ما كيمكنش نكونو صادقين ايلا ما عبرناش عليها بالأفعال ديالنا ولذلك كان الإسلام افعالا افعالا وكان الإيمان ما شاء
مشاعر باطنة داخلية والإسلام امور عملية ظاهرة للعيان الى كدخل لواحد البلاد ولقيت اقامة الصلاة والجوامع كيرفعو الاذان والناس كيدخلو للجوامع وفي رمضان كتلقى الحالة ديال الصيام كتقول هادي بلاد المسلمين
الى دخلت ليها وما لقيتش الأثر ديال هادشي واخا يقولوا لك الناس كاملين را هادو كيشهدوا ان لا اله الا الله وان محمد رسول الله وانهم كيآمنوا بالأركان الإيمان الست
مايمكنلكشاي تصدق هاد الحقيقة حتى تشوف الدليل ديالها فالواقع حتى تشوف البرهان ديالها فالواقع وهو الإسلام الأمور العملية التطبيق اذا الحقيقة ديال الأمر في الدين اش هو؟ الحقيقة ديال الأمر في الدين هو الجمع بين الإسلام وبين الإيمان
يعني ان الانسان الا كيآمن فقلبو راه خصو يعبر بالفعل ديالو ويلا كيعبر بالفعل ديالو خص هداك التعبير يكون تعبير حقيقي لأنه عاود الى كان كيصلي وكيصوم وكيزكي وكيحج ولكن الإيمان ديالو بالله تعالى ماكاينشاي هادا منافق يعني انه يظهر
الإسلام ويبطن الكفر كيما قال الله عز وجل في حق الأعراب قالت الأعراب آمنا قل لم تؤمنوا ولكن كونوا ولما يدخل الإيمان في قلوبكم هاد الأعراض كانوا مجموعة من المنافقين كيجيو لعند النبي صلى الله عليه وسلم كيقولو يا رسول الله را حنا سلمنا
ولكن القلوب ديالهم مازال ما دخلهمش الايمان مازال ما كيآمنوش بالله حقيقة ويامنوا بالملائكة والكتب واليوم الاخر والقدر مازال ما عندهمش هادشي اذن عندهم الشكل عندهم الظهير وما عندهمش المضمون وما عندهمش الباطن
عندهم الإسلام وما عندهمش الإيمان اذن ما عندهم والو اللي عندو الإسلام وما عندوش الإيمان راه ما عندو والو واللي عندو الإيمان وما عندوش الإسلام راه ما عندو والو اذن الدين هو اسلام وايمان جوج عقيدة وشريعة
نية وعمل فإذا الإسلام الدين الحقيقي اللي قال فيه الله عز وجل ان الدين عند الله الاسلام هذا الدين الحقيقة ديالو شعور في القلب وعمل في الواقع شعور في القلب هو اركان الايمان الست عمل في الواقع هي اركان
الاسلام ما خدش. طيب اذا اذا تبين بان الايمان اللي هو معاني قلبية شعورية ما عنده حتى قيمة حتى يكون مفرغ في الإسلام حتى يكون خرج في الإسلام يعني بان فيه والإسلام امور عملية اللي هي اركان
الإسلام الخمسة طيب اذن او بان لنا بأن الإسلام بهاد الأركان الخمسة كلو كيدور على ركن واحد هو الصلاة اذن النتيجة اشنو هي؟ ان الإيمان الحقيقة ديالو مكتكون عندها المصداقية والصدق ديالها حتى
خرج فأعمال اللي هي الإسلام والإسلام اللي هو اعمال خمسة وأركان خمسة كلو كيدور على ركن واحد ومبني على اساس واحد هو الصلاة النتيجة ان الإيمان نفسو هو الصلاة الإيمان نفسو هو الصلاة الإيمان
حقيقتو كتبان بالإسلام وكتعطي النتيجة ديالها بالإسلام والإسلام حقيقتو هو الصلاة اذن الإيمان هو الصلاة الإيمان هو الصلاة اذن الدين الجوهر ديال الدين والحقيقة ديال الدين هي الصلاة باش كتشوفو بأن
القرآن كيدور كلو على الصلاة والسنة ديال النبي صلى الله عليه وسلم اكدت مرارا مرارا على الصلاة والصحابة رضي الله عنهم جعلوا الصلاة هي ميزان باش كيعرفو الإنسان واش انسان صالح تعول عليه ولا انسان ماشي صالح مايمكنلكش تعول عليه
ولكن الصلاة الصادقة الصلاة الحقيقية الصلاة اللي كتحقق معنى العبادة واش هو معنى العبادة؟ قلنا بأن العبد هو الإنسان الخاضع لله عز وجل اذا هو هذا المعنى لي شارلو النبي صلى الله عليه وسلم في المعنى ديال السؤال الثالث لي كيتعلق بالإحسان ملي سولو سيدنا جبريل
على الإحسان قالو خبرني عل الإحسان قالو ان تعبد الله كأنك تراه فإن لم تكن تراه فإنه يراك الإحسان هو تعبد الله بحال اما نتا كتشوفو ويلا ما كنتش كتشوفو را هو سبحانه وتعالى كيشوفك هدا يعني انك ملي كتصلي كتصلي ونتا فالدهن ديالك
وفي الشعور ديالك القلب ديالك كيضرب وكينبض بهاد المعنى هو ان الله تعالى راه كيشوف فيك بل قبل من هادي ان راك نتا كتصلي ونتا كتشوف نتا كتشوف فالله سبحانه وتعالى. صحيح مكتشوفوش بعينيك ولكن تشوفو بالقلب ديالك
لأن الإيمان ديالك بالله سبحانه وتعالى واحد الإيمان رقي رافع مرفوع في السماء بحيث انه كتحس بالوجدان ديالك او بالشعور ديالك او بالأعصاب ديالك او بالوجدان ديالك كلو انك انت بين يدي ربك بحال
الجنس في الحضرة ديال الله سبحانه وتعالى كتشوف بعينين البصيرة الله سبحانه وتعالى في ملكه وعظمته كي غيوقع لهاد القلب؟ غادي يبقى يرجف؟ غادي يكون خاضع خاشع لهاد الملك القهار ملك السماوات والأرض ملك
الدنيا وملك الملوك وملك الاخرة مالك يوم الدين مالك يوم الدين نتا اذن ملي كتعبد الله تعالى بهاد هاد الاحساس بهاد النية راه هدا هو الاحسان وهادي هي الصلاة الحقيقية لي ميمكنش يدخلها الغرور ميمكنش يدخلها
النفاق ما يمكنش يدخلها العجب ما يمكنش تكون مغشوشة الصلاة صحيحة لانك كتعبد الله تعالى وقلبك عامر بالله واخا الواحد يدوز حداك ولا يعيط عليك ماتسمعوش وماتشوفوش لأنك كاتسمع الله ديك الساعة وحدو وكاتشوف
ديك الساعة وحدو نتا ديك الساعة راك كتصلي. فإذن الإحسان اش هو؟ الإحسان ماشي شي حاجة زايدة على الإسلام لا ردو البال الاحسان النتيجة نتيجة كنقول الاحسان النتيجة ديال ارتباط الاسلام
بالإيمان لاحظوا واحد الملاحظة انا ما النبي صلى الله عليه وسلم تكلم على الإسلام احسب لينا خمسة دالأركان واحد اثنين ثلاثة ربعة خمسة نمشي على ان لا اله الا الله وتقيم الصلاة الحديث الى اخره ملي يتكلم على الايمان حسب لينا ستة ديال الاركان وملي تكلم على الاحسان ما حسب والو
علاش؟ اش قال؟ قال ان تعبد الله كأنك تراه. انتبهوا لواحد العبارة ان تعبد الله. الإحسان هو تيعبد الله بحالا نتا كتشوفو تعبد الله اذن هو واحد الحالة كتجي للانسان خلال العبادة ان تعبد الله وباش
السي عبد الله بالإسلام؟ الإسلام هو العبادة الشهادة والصلاة والصيام والحج والزكاة قبل هاديك هي العبادة وقلنا بأن العبادة الجوهر ديالها والمحور ديالها هو الصلاة اذن كيمكن لك تقول بعبارة اخرى ونتا تشرح الإحسان ان تصلي
لله عز وجل كأنك تراه. اذن هو الإحسان عبارة عن اداء للعبادة. او قل عبارة عن للاسلام بمقتضى الايمان يعني ملي كتعجن الاسلام والايمان كتجمع بيناتهم وكطابق بيناتهم لما كتوصل انك كتصلي وكتصوم وكتحج يعني كدير الإسلام والقلب ديالك عامر بالإيمان لواحد المستوى عالي
هداك هو الإحسان لأن شنو هو الإيمان؟ ان تؤمن بالله وملائكته وكتبه ورسله واليوم الآخر والقدر خيره وشره يعني في هاد الحالة ديال الإيمان بالله والإيمان بالآخرة والإيمان بالحساب والعقاب والجنة والنار هاد المعاني كلها معمرة لك معمرة لك قلبك
ونتا كتصلي ايلا كانت معمرالك قلبك ونتا كتصلي راه هداك هو الإحسان. ونتا محسن والمقام ديالك يعني المنزلة ديالك ديالك كتسمى الإحسان فالإحسان ماشي شي حاجة غريبة خارجة على الإسلام وخارجة على الإيمان يعني زايدة عليهم بجوج لا الإحسان هو نتيجة
خديجة الجمع بين الايمان والاسلام. الاحسان هو نتيجة المطابقة بين الظاهر والباطن. بين من الاعمال والنيات لي كتكون النيات سليمة خاشعة خاضعة لله عز وجل وكتكون الاعمال مستقيمة كيما النبي صلى الله عليه وسلم وتجمع بيناتهم هداك هو الإحسان كتجمع بين الظاهر والباطن كتجمع بين داكشي لي في القلب وداكشي لي كدير بالأفعال ديالك
هداك هو الإحسان ان تعبد الله ان تعبد الله نعبده بما نعبده بالإسلام كأنك تراه يعني معمر بالإسلام كانك تراه ان تؤمن بالله وملائكته الى اخره هاد الحقائق ديال الايمان هي المعنى ديالك انك تراه فان لم تكن تراه
انه يراك. هادي اشارة عجيبة من عند النبي صلى الله عليه وسلم. الإحسان هاد المعنى بحالا كيبان لبنادم رفيع بحالا صعيب تعبد الله بحالا نتا كتشوف الله. اذن خصك واحد الحالة تحضر قلبك لواحد الدرجة كبيرة كبيرة بزاف
باش تكون قاد تصلي وتعبد الله بحالا نتا كتشوف الله اذن واحد الحالة توجدها للقلب ديالك تحضر قلبك وتخشع راسك لواحد الدرجة بحالا كتغيب على الدنيا وما فيها وكتبقا حاضر
مع الله وحده سبحانه. هادشي مكيتأتاش للإنسان المسلم في جميع الأحوال. ومكيتأتاش لجميع الناس ولكن من النبي صلى الله عليه وسلم خفف خفف على هاد الامة قال الا ما قديتش تحضر فقلبك هاد الحالة فجميع الاوقات كتجيك
وقت ووقت ما تجيكش ولا ما قديتش تحضرها كاع بصفة نهائية؟ فحضر واحد الحالة اخرى هي من درجة ثانية رقم اثنين ديالها رقم تنين وهي ان تعبد الله باعتباره هو عز وجل يراك شوفو الحديد ان تعبد الله كأنك
ها الاولى ولكن الى مجاتكشاي هادي قال فان لم تكن تراه فانه يراك حضر قلبك واحد التحضير اخر. دير واحد النية خرى ان الله تعالى كيشوفك. ماشي نتا كتشوفو. هو كيشوفك. هادي ساهلة. هادي
بسيطة مكيضهرنيش شي مومن شي مسلم من المسلمين مقادرشاي يجيب هاد المعنى لقلبو هاد المعنى ديال ان الله كيشوفنا الله كيشوفنا كاملين انا في اي حالة كيمكن لك تحضر ان الله تعالى راقيب عليك وكيشوف فيك الى ما استاطعتش انت تحضر قلبك كأنك انت ترى
نتا كتشوف اله مقدرتش لهادي فحضر الدرجة التانية ديالها لي قل منها شوية وهي ان تعتاقد وتحس وتشعر قلبك بأن الله كيشوف فيك وهادي سهلة الله كيشوف فينا جميع الله يرانا جميعا في كل الأحوال وفي كل الأعصار وفي
الازمنة وفي كل الامكنة الله تعالى كيشوف في الجميع وقادرين باش نحسو بقلوبنا ونعتاقدو بالضمائر ديالنا اننا لما كنديرو ديالنا وكنقدموها لله راه الله كيشوف فينا. الى استطعت دير هادي راه حتى هذا احسان. ماشي غير الاحسان هو فقط انك تعبد الله
انك انت كتشوف الله هذا هو الإحسان الرفيع والراس ديال الإحسان ولكن كاين عندو معنى اخر سهل كيمكن لأي واحد يحضر نقلبو عليه هو هاد المعنى البسيط لي قلت دابا عاد وهو ان الله تعالى كيشوف فيك الى قدرت تنوي في العمل ديالك انك تقدمو لله وراك كتشوف
كتحس بأن الله تعالى رقيب عليك راك محسن في العمل ديالك راها درجة الإحسان هاديك فإذا فيه قمة وقاعدة فيه احسان الخاصة الا بغيت تقول بلغة اخرى واحسان العامة لي كيمكن للناس كاملين يمارسوه ويديروه شوف هاد السهولة عندنا
وهاد البساطة عندنا فدين الإسلام دين يتأتى لجميع الناس دين في متناول جميع الناس كلشي كيمكن لو يطبقو وكلشي يمكن لو يطبقو في اعلى الصور ديالو فالقمة ديالو اللي هي الإحسان اللي هي الربط بين الإيمان والإسلام اللي هي الربط
بين الظاهر والباطن. ذلك هو الاحسان. اذا باش تحقق الاحسان وتوصل لهاد الدرجة الرفيعة. صلي. صلي صلي راه هي الصلاة هي القنطرة هي المعبر اللي كدوز منو هو مكان العبور الاساس اللي
يجعلك مسلم وكيجعلك مومن ويجعلك محسن لي كيعطيك درجات الإسلام ويعطيك درجة الإيمان ويعطيك درجة وبلا صلاة ما تشد حتى وحدة فيهم بلا صلاة الضلال بلا صلاة الكفر والشرك والعياذ بالله الصلاة
الاسلام. الصلاة هي الايمان. الصلاة هي الاحسان. الصلاة هي الدين. ان الدين عند الله الاسلام الصلاة هي الدين. الجواب ديال النبي صلى الله عليه وسلم لسيدنا جبريل. فيما يتعلق بالساعة الجواب مهم جدا
ما المسؤول عنها باعلى ما من السائل؟ قال لو انا بحالي بحالك جاهلين بجوج الحقيقة ديال الساعة وهذا ماشي معنت ان جبريل مكانش عارف بأن النبي صلى الله عليه وسلم جاهل بحقيقة الساعة او سولو لا كان عارفو بأنه معارف والو فالقضية ديال الساعة او مع ذلك سولو عليها علاش
باش يربينا ويعلمنا ما نبقاوش نسولو على الأمور اللي ما فيهاشاي شي حاجة عملية تلقى عدد ديال الناس كيبدا يسولو هاد داك الكلب ديال صحاب الكهف كيفاش كان داير؟ بيض ولا كحل؟ كان ذكر ولا انثى؟ سيدنا موسى تزوج الصغرى ولا الكبرى؟ اسئلة خاوية
كتبعد الانسان على الدين ديالو علاش؟ لان ما مبني عليها عمل او من بعد هانتا عرفتك بالكهف واش كان بيض ولا كحل؟ اش زادك في الايمان؟ اش فالإحسان اش زادك فالإسلام؟ اش زادك فالعمل؟ والو السؤال ينبغي ان يكون عما تحته عمل يعني امور ديال الدين
الاسلامي امور عملية اللي ماشي عملية راه خارجة على الدين الاسلامي فلذلك جبريل بغا ينبه الصحابة كيقولهم ردو البال سولو النبي ديالكم على امور الاسلام سولوه على امور قبل ذلك سولوه على امور الإيمان على امور العمل باختصار النتيجة سولو على امور العمل وماتسولوشاي على الأمور لي مامبنيش عليها
فيها العمل اللي غير معنى كيزيد فالراس ويزيد غير يبرزط الإنسان ويفتن الإنسان ما عندك ما دير به الى ما تلفك ما يهديك وهذا منهج الاسلام في امور الدين وامور التدين العملية ولذلك لما سولو على الامارات جاوبو علاش؟ لان الامارات
كتنبه الإنسان اش هي الأمارات؟ هوما العلامات ها علامات الساعة لما كتبقى فهاد الزمان تشوفها كتخاف وكتخشى على الله وكترجع لله لما كتشوف ان الأمور اللي تنبأ بها النبي صلى الله عليه وسلم على انها امور كتبين بأن الساعة قريبة وأن امور كتبين بأن الدنيا ماراهاشي بخير
يبقى الإنسان خايف على راسو وكيجري الأعمال الصالحة يديرها فإذا الأمارات كتنفع وما كضرش بإذن الله عز وجل اما الأمور ديال المعاني اللي ما مبني والو فالدين ميبقاش بنادم يقلب عليها بزاف ديال الناس كيمشيو لعند الفقيه يبداو يسولوه اسئلة ديال التحصاو كيبغيو يحصلوه وهي امور خاوية
القضية تلفهم وضيع لهم الشغل ديالهم وعمر بحال هاد النوع ما كيقدر يستاقم على الدين الحقيقي استقامة مزيانة ربي تعالى يوم القيامة مغاديش يحاسبك على هاد المعلومات الخاوية راك نقصت منها وزدت منها غادي يحاسبك على الأعمال ديالك اش درت فيها
ارا الصلاة ديالك فين هداك الفجر ديالك؟ اش درت فيه؟ فين هداك الظهر ديالك؟ اش درت فيه؟ فين النية في الصلاة؟ اش درت فيها؟ فين الخشوع في الصلاة؟ اش درت فيه
فين الزكا ديالك؟ فين الصيام ديالك؟ فين الحج ديالك؟ ها السؤال فين غادي يكون؟ ها الأسئلة فاش غادية تحط هدا هو الإمتحان تيسول كيقولك ايوا قوليا صحاب الكهف شحال سبعة ولا ستة ولا تمنية شحال؟ ويلا معرفتش شاي تحصل ودخل لجهنم ابدا الأسئلة مكيناشي هنا
الذين ظل سعيهم في الحياة الدنيا وهم يحسبون انهم يحسنون صنعا هما في الدنيا تالفين ضالين وجايب لو عقلو بخير عليه راه العمل ديالو مزيان مستقم وهم يحسبون كيحساب ليهم راه يحسنون صنعا راه مصاوبها مزيان راه بخير
هو ما بيخير والو تالف هاد النوع من النبي صلى الله عليه وسلم مع جبريل عليه الصلاة والسلام فهاد الحوار فهاد المناقشة لي دارت بيناتهم كانوا الصحابة وكيعلمو الأمة الإسلامية الى اخر الزمان انتبهوا سولو على الأمور العملية ولذلك كان هاد الحديث كيما قلت فالبداية جمع الدين كامل
باش النبي صلى الله عليه وسلم قال لعمر واش عرفت شكون هذا لي كان كيسول؟ قالو معرفتشاي الله ورسوله اعلم قالو ذلكم جبريل اتاكم يعلمكم دينكم يعني كل دينكم الشدة والفاذة المهمات الاساسية في الدين اركان ديال
الدين ديالكم هي هادي فإذن الى بان بأن الدين ثلاثة دالحاجات اسلام ايمان احسان وبان بأن الإحسان انما هو نتيجة ديال الجمع بين الإسلام والإيمان وبان بأن الإيمان الحقيقة ديالو ما عندها اساس حتى تكون متجلية فالعمل
وبان بأن الإسلام هو مرجع الدين كامل وبان بأن مرجع الإسلام كامل هو الصلاة اعطينا النتيجة دابا ديال الدين كله الدين كله هو الصلاة باش تعرفوا ايها المؤمنون يا مسلمين تعرفوا بأنه الصلاة راه شي حاجة كبيرة
راه هي الحقيقة والمصداق ديال الإنسان المسلم واللي تاركها راه تارك الإسلام ديالو ردو البال ردو البال الصلاة راه خصها تكون عند الإنسان المسلم بحال التنفس اليومي كيما كيتنفس بشكل طبيعي كيما
كياكل ويشرب بشكل طبيعي خص تكون الصلاة عندو حركة عملية دائمة مستمرة بشكل طبيعي خاص المسلم مايديهش النعاس وما يقدش يديه النعاس ايلا ما كانش مصلي العشا الا كانت ناقصاه الصلاة ديالو ديال النهار ديالو خصو ما يرتاحش كيما ما
لي جيعان ما مغديش وما معشيش وما فاطرش خصو ما يرتاحش كيما ما كيرتاحش الإنسان الى شديت لو النفس ولا شديت لو مناخرو مخليتوهش يتنفس كيديق كيبغي يطرطق هكداك المسلم الحقيقي الى فلتات الوصلة الى مشاتلو الصلاة راه الوضعية الحقيقية
لي خصو يكون عليها هي وضعية الاختناق. باز اسيدي لهاد الجمهور ديال البشر لي عايش بحال البهايم صباح وعشية غادي تا لفضال ما يفكر فالصلاة ديالو مسلم باش؟ باش مسلم؟ راه اسيادنا قدامنا واحد الحقيقة ومن ورانا واحد الحقيقة
صباح وعشية واحد الحقيقة هاد الحقيقة هي اننا غادي نموتو غاديين نموتو كي كتشوف فيها بعينيك وكيفاش غادي نموتو؟ غادي نموتو وتنسخنا الأجيال ديالنا كتناسخ الفصول كتناسخ الفصول اش معنى التناسق الفصول
الاصول ديال الطبيعة اللي خلقها الله تعالى الشجر اللي كيورق فالربيع ويصفر فالصيف ويسوس فالخريف ويتعرى فالشتا ويعاود يورق فالربيع هاكداك دايرة الدنيا. الدنيا اوراق شجر. جيل ينسخ جيلا. حنا جيل جينا نسخنا الجيل السابق
اللي غادي ينصحنا يعني غادي يبلاصينا راه عايش معانا هوما ولادنا طالعين باش يحتلو المكان ديالنا وحنا نمشيو وهادشي راه كيدوز بسرعة ياك كتشوف الفصول الاربعة ديال الطبيعة كدوز بين عينيك بشكل متواتر بشكل
متراتب ها الشجرة خدرت ها هي صفرت ها هي ساست ها هي تعرات ها هي ورقت والحركة ديال الدنيا راه هكداك حنا ومن هنا كانت الحقيقة ديال الموت حقيقة وجودية اش معنى حقيقة وجودية
حقيقة وجودية يعني انها كتعلق بالوجود كامل يعني انها قضية كتأرق وكتقلق الإنسان كيفما كان اي ديانة كانت عندو يهودي نصراني مجوسي او ما عندو دين او مسلم كلشي البشر اللي على وجه الأرض
حقيقة الموت ساكنة لو فالشعور ديالو ولا فاللا شعور ديالو اما واعدها وعي حقيقي وحاضرة معاه من وقت لاخر ولا كيتجاهلها كيتناسى ومع الأسف واحد العدد كبير ديال المسلمين كيتجاهلو الموت ماشي جاهلينها لا كيبغي يوجه
لأن الموت ماشي معلقة بالمسلم بوحدو معلقة بالإنسان كيفما كان يهودي عارف راسو غادي يموت النصراني عارف راسو غادي يموت. المجوسي عارف راسو غادي يموت. البشر فينما كان عارف راسو غادي يموت
ولكن كيختلف الإنسان على خوه الإنسان في التعامل مع هاد الحقيقة لي هي الموت. كيختلف في التعامل كاين اللي كيتعامل معاها بالمنطق ديال الدين وكيختار الدين اللي بان لو هو الحق وكاين اللي
معها بالمنطق ديال العبث. منطق ديال العبث هو منطق ديال الإنسان اللي لاهي. لاهي انسان اللي كيدير السياسة ديال النعامة مع الموت. مغطي راسو بالرملة باش ميشوفش الحقيقة وقلت عدد ديال المسلمين مع الأسف كيتعاملو مع هاد الحقيقة بالطريقة ديال النعامة مغطيين روسهم في الرملة هاربين
الحقيقة ديال الموت وهذا ماشي حل الحل الحقيقي هو نواجهو هاد الحقيقة هو نتعاملو بشكل ايجابي مع هاد الحقيقة وكيفاش نتعاملو مع المنطق الوحيد لي كيتعامل مع الموت تعامل ايجابي هو الدين مكاينش غيرو حتى شي فكرة
حتى شي مبدأ حتى شي منطق ما كيعطي للموت الحق ديالها ويعطيها داكشي اللي كتستحق كتر من الدين لأن ان الدين اجعل لينا الموت شي حاجة ايجابية شي حاجة لي كتحفزنا للعمل. ماشي كتعلمنا الكسل
ماشي كتزرع في القلوب ديالنا اليأس لا كتزرع في القلوب ديالنا الامل. علاش؟ لان الدين والاسلام لي هو الدين الحقيقي دين ديال الأمل الدين ديال العمل ومن هنا كانت الصلاة
لي هي الدين كيما بينا فهاد الكلام كولو الصلاة هي لي كتعلمنا الأمل هي لي كتعلمنا العمل هي لي كتحسسنا بالوجود ديالنا طويل لي مكتقطعوش الموت الموت اش كدير لو
كتحولو من مجال لمجال كتبدلو من عالم العالم فالموت هي انتقال بالنسبة للانسان المؤمن واذا اذا كان هاد الانتقال عندو في اليقين ديالو راه خصو يضمن واحد الانتقال من الخير الخير من الخير
واحد الخير حسن منو كبير. لأن الدنيا خير من خيرات الله تعالى. خير من خيرات الله نعمة من نعم الله عز وجل نحمدو الله سبحانه وتعالى عليها وعلى النعم اللي نعم علينا فيها والوسيلة الوسيلة باش نحمدوه ونشكروه هي
الدين او راس الدين قلنا هو الصلاة فالصلاة هي وسيلة للتعبير لله عز وجل على الشكر ديالنا ليه والحمد ديالنا ليه ولذلك كانت الصلاة كلها الصلاة مبنية على الحمد لله رب العالمين سورة الفاتحة
وكل سورة خطاتها سورة الفاتحة سورة باطلة. لأن الحمد هو حقيقة الصلاة هو جوهر التعبد لله سبحانه وتعالى طيب اذن اذا كانت الصلاة كتعمر لينا في الحياة ديالنا هاد الحقيقة الكبيرة حقيقة الوجود ديالنا حقيقة المصير
ديالنا ثم هي كتمتل حقيقة الإسلام في الجوهر خصنا نتساءلوا شكون هي الصلاة؟ باش نشوفو واش حنا كنصليو حقيقة ولا مكنصليوش الا كنا كنركعو ونسجدو لله رب العالمين الصلاة قلنا هي العبادة. الصلاة هي لي كتجعل القلوب ديالنا كتواطى. لمولانا وكتنقاد وتقاد
لله الواحد القهار اذن باش تكون هاد الصلاة كتعطي هاد المعنى الرفيع الجميل خصها تكون كتحقق جوج ديال المعاني المعنى الأول انها خضوع لله عز وجل وخشوع كيفاش هي خضوع وخشوع؟ لما
يخضعوا للملك الوحيد الديان راه كنحققوا واحد المعنى وهو معنى ديال الانتساب الانتساب وهدا راه واحد المعنى لطيف وكبير بزاف مكاين غير فالاسلام اش معنى الانتسابي الانتساب زعما انت لمن منسوب؟ شي واحد مثلا كتبغي يتوسط لك عند شي واحد كبير باش يقضي لك شي
المصلحة اش كيعطيك؟ كيعطيك ديالو كيقولك سير عندو قولو انا من طرف فلان هاد اللحظة اش كدير راك كتمشي تعمر لو الذهن ديالو وكتمشي تفهملو بأنك منسوب لهداك الفلان بلي راك جيت من جهة هداك الكبير
بلي راه كيشفع لك وراك من طرفو زعما راك منسوب ليه. فنتا كتقضي هاديك الحاجة بالقوة ديال هداك لي راك منتسب ليه لي راه كتعتز بيه وجعلو هو الوسيطة ديالك والوسيلة ديالك
نعام اسيدي حتى انت ملي راك كتصلي راك كتجيب ديال مولانا سبحانه وتعالى. راك كتصرف مع الخلق كل الخلق. باعتبارك منسوب لله سبحانه وتعالى. ومن هنا باش كان الإنسان المسلم تسمى عبد الله. عبد الله هاديك
كيتسمى في العربية الإضافة يعني انت مضاف الى الله عز وجل منسوب الى الله تعالى الى عمر القلب ديالك بهاد المعنى تعرف اش كيحصل لك كيحصل لك انك انت كنت بشر ضعيف ضعيف ضعيف ما كتسوى والو وهادي هي الحقيقة ديال
البشر ضعيف جزئي ضئيل نسبي كيتولد وكيموت في خطفة في رمشة ديال العين حياة كلها هي هكذا ولكن ملي كيعبد الله تعالى ملي كيصلي لله سبحانه وتعالى. ملي كيسجد ويركع لله تعالى كيحقق العبادة. لله. حقق العبادة لله
كيولي هو عبد اله. اش هي عبد اله؟ يعني عبد منسوب الى الله سبحانه وتعالى. فنسبة الى الله ايها الانسان الضعيف الضئيل النسبي تجعل منك قويا بقوة الله سبحانه وتعالى
عزيما لعظمة الله سبحانه وتعالى بهاديك النسبة اللي نتاسبت فيها وبها لله سبحانه وتعالى كتستمد القوة من الله وتستمد العظمة من اله سبحانه وتعالى. انت عبد خاضع لله ولكن شي حاجة كبيرة
عند الله شي حاجة كبيرة عند اله علاش؟ لأن نتا عبدو ديالو ماشي ديال غيرو والحاجة ديال الله راه كبيرة وقوية وعظيمة اي حاجة منسوبة لشي واحد عظيم من البشر. الناس كيخافو منها
تيقولو وياكم من هاديك الأرض راها ارض ديال فلان وفلان راجل واعر وياكم هاديك الطوموبيل ولا هاديك الدار راها ديال فلان وفلان هو رجل واعر كيخافو منو الناس. كتولي الحاجة ديالو كتخلع تا هي. كتولي قوية كتولي عزيزة كتولي شي حاجة رفيعة
فما بالك الى كانت هاد الحاجة اللي منسوبة منسوبة لله وياك هاد العبد راه عبد الله كيقولك الحديث القدسي اللي رواه النبي صلى الله عليه وسلم على الله سبحانه وتعالى من عادى لي وليا فقد اذنته بالحرب
من عادى لي وليا فقد اذنته بالحرب من شيء تعدى على شي ولي من اولياء الله عز خصو يعرف بلي راه الله تعالى اعلن عليه ديك الساعة الحرب او معروفة النتيجة ديال الحرب اذا اعلنها الله تعالى على شي واحد من المخلوقين
وكل مخلوق بازاء الله عز وجل ضعيف ضعيف هالك فان امام قدرته سبحانه وتعالى شكون هو الولي؟ الولي هو العبد الحقيقي اللي خضع قلبو لله سبحانه وتعالى وعدد كبير من الناس كاينين فالدنيا اولياء لله حد ما جايبلهم الخبار علاش؟ لأنهم ناس
ناس مساكن مقابلين الصلاة ديالهم خاضعين مقابلين القات ديالهم غاديين من ديورهم للجامع ومن الجامع لديورهم نمشيو للعمل ديالهم ويجتهدوا في الدنيا ديالهم ولكن ما ناسيينش حق الله سبحانه وتعالى
هادوك هوما الاولياء الحقيقيين اللي القلوب ديالهم خاضعة لله سبحانه وتعالى الصلاة اذن الصلاة ايها المؤمنون كتحقق لينا هاد المعنى. معنى ديال عبد منسوب لله سبحانه وتعالى وملي كيتحقق هاد المعنى هدا الكبير العظيم
هاد المعنى الكبير بزاف هو انك تكون مستافد استافد بكونك عندك المدد الدائم المستمر من الله اليك عمرك ما تصيبك شي حاجة فنفسك ولا فدنيتك ولا فآخرتك بإذن الله تعالى
لي كيصلي يصلي صلاة حقيقية عمر الأمراض النفسية متعرف الطريق ليه عمر القلق والصداع ديال الراس ميوصل ليه عمر الدنيا كلها ما تغلبو ولا تأثر عليه علاش؟ لأن المدد من عند الله تعالى دايز لو النور
ديال الله سبحانه وتعالى بحال الشتا كيطيح عليه اصبح وعشية ليل ونهار ربعة وعشرين ساعة على ربعة وعشرين عشرين ساعة لأن الصلاة بالشكل ديالها في الإسلام كتحقق للإنسان المسلم الإتصال الدائم المستمر
الله سبحانه وتعالى ربعة وعشرين ساعة على ربعة وعشرين ساعة كيف كيف ذلك ان الصلاة نهار تفرضت اول مرة راه تفرضت على المسلمين خمسين صلاة. وخففها الله سبحانه وتعالى على سيدنا محمد صلى الله عليه وسلم
ملي كان كيطلب منو التخفيف من خمسين لخمسة. من خمسين لخمسة فكانت كل صلاة كتنوب على عشرة ديال الصلوات خرا كل صلاة كتنوب على عشرة ديال الصلوات خرا وكل وقت كينوب على عشرة د الأوقات خرا ولا بعبارة خرا
هاديك الخمسة د الأوقات لي كنصليو راه في الحقيقة ديالها كتنوب على ربعة وعشرين ساعة كلها يعني ان داكشي باقي من اليوم والليلة كلو راه كتصليه راك ما قالشاي راك كتصليه فاش كتصليه كتصليه فهاديك الخمس
الصلوات فهاديك الخمس صلوات الصبح وقت الظهر وقت العصر وقت المغرب وقت والعشا مغرب ويلا تأمل وكتلاحظ كتشوف بأن هاد الأوقات الخمسة محطات محطات وقتية معينة الفجر او الصبح حال فلكي وقت كينتاقل فيه الزمان الفلكي من حال لحال من الليل للنهار
الظهر الشمس كتزول عن كبد السماء يبدا العد العكسي ديال النهار. يعني النهار ملي كتشرق الشمش وهو كيتزاد كيتزاد كيتزاد في الظهر كيبدا ينقص العكسي تناقصي العصر محطة خرا كيتبدل فيها الجو والطبيعة ديال الشمس والهوا
الظلم حتى هو باش كيبدا يمهد كيبدا يمهد للغروب كيمهد للفناء ديال النهار والغروب غروب موت النهار وبداية الليل محطة زمنية اخرى والعشا الظلام الظلام في الكون في البيئة لي راك فيها
الظلام مسيطر يعني هذا وقت اخر كيعبر على الليل كلو هاديك العصا ديال العشا كتنوب على الليل كلو حتى للفجر حتى الفجر وكيتبدل الوقت لاحظ هاد الأوقات كيفاش مقسمة واحد التقسيم عجيب واحد التقسيم غريب بحيث
ان كل وقت عندو ذوق. وعندو معنى عند الله سبحانه وتعالى. فهي رموز كتعبر على الأوقات كلها. اليوم الى كل فإدن الحقيقة ديال الإنسان لي كيصلي الأوقات الخمسة راه كيصلي ربعة وعشرين ساعة على ربعة وعشرين ساعة بالنية
يعني كل صلاة راها كتنوب على عدد كبير وفترة زمنية عدد كبير ديال الأوقات وفترة زمنية واسعة باش كتكمل الخريطة ديال الزمن ديال الدورة ديال اليوم وديال الليلة. فإذا الإنسان المصلي
الحقيقة ديالو انه عبد سائر الى الله. والسير الى الله فيه جمال وفيه جمال. فيه جمال انه العبد كيحس بهاد الحال ديال الفرح وديال السرور وديال الراحة وديال الأمل ان الموت ماشي هي نهاية المطاف
مغادياش تقضي عليه غادي يمشي غير للخير وغادي ينتقل غير لما هو افضل وغادي يمشي باش يلقى الجزاء ديال هاد العمل ديالو اللي كان كيديرو ربعة وعشرين ساعة على ربعة وعشرين ساعة هادا هو الجمال والمتعة المتعة واللذة اللي كيحس بها العبد
لله في العبادة ديالو لله عز وجل جلال الجلال هاديك الرهبة والقوة والعظمة اللي تيتمتع بها العبد المصلي نفسيا امام المشاكل تا حاجة مكتخلعو تا حاجة من جهة صعيبة حتى حاجة متكاليه في امور الدنيا كلها علاش؟ لأنه معتز بالله
وشد في الله وعبد لله سبحانه وتعالى. واللي كان عبد ديال القوي راه حتى هو قوي. باش قوي بالقوة ديال الله سبحانه ولذلك كانت الصلاة في الإسلام شي حاجة كبيرة ما عندها ثمن
فيا ايها المؤمن الرجوع لله سبحانه وتعالى. الرجوع لله بالصلاة راه مكاينش فضل منها. صلي تلقى راحتك. صلي تلقى قوتك. صلي تفتح عليك ابواب الخير كلها صلي تكون مسلم حقيقي. والا راك غادي تضيع فتيه. وراه الزمان لي فاتك عمرو مكيتخلف
راه الزمان لي فاتك عمرو مكيتخلف. راه الزمان لي فاتك عمرو مكيتخلف. والوقت لي فاتك راها عمرها ما كتخلف الوقت اللي فاتك راها عمرها ما كانت تخلف شوف الى داك النعاس فالليل وما كليتشي العشا ديالك العشا باش
ما كليتوش ونضت الصباح وجلست على الطبلة ديال الفطور وجابو ليك هداك العشا ديالك ديال البارح الماكلة ديال البارح وبديتي اش كتاكلها؟ واش يقولوا لك راك كتعشى ابدا راك غير كتفطر واخا الماكلة راها ماكلة ديال العشا لأن العشا عمرك ما غادي تعشاه هاداك العشا اللي دازك عمرك ما غادي تعشاه لأن العشاوة
ودازت وقتو وادا دازت عمرها مكتخلف عمرها تعاود الى الماكلة بقات للنهار راك كتفطر بيها ماشي كتعشا وتخليها العشا ياخور ولكن راه عشا جديد والعشا القديم راك ضعت فيه راه عمرو مكيتخلف ولي كيفطر
راه مكيتعشاش ولي كيتغدى راه مكيفطرش وهي غادية فلذلك الأوقات راها عمرها مكتخلف راها عمرها كتخلف بدر توب لله سبحانه وتعالى. او قاد اوقاتك توب لله سبحانه وتعالى او رجع لصلاتك. باش تكون مسلم او تكون
وبخير وعلى خير مع الله سبحانه وتعالى في الدنيا وفي الاخرة اش كيقول الله سبحانه وتعالى فهاد الشأن ديال اوقات الصلوات هاد الشأن ديال اوقات صلوات كيقول سبحانه وتعالى ان الصلاة
كانت على المومنين كتابا موقوتا. اشمن عند كتاب موقوت؟ كتاب يعني فريضة فريضة ديال الله سبحانه وتعالى العباد ولكن هاد الفريضة ماشي فريضة مطلوقة فريضة مشروطة باش؟ مشروطة بالوقت والصلاة الى ضاع الوقت ديالها ضاعت قيمتها
ضاعت قيمتها الى كان داك الوقت لي فرطت فيه فرطت فيه هكداك بلا عذر بلا حتى شي مبرر شرعي كيقولو الفقهاء حتى للصلاة اذا تأدات في الوقت ديالها الصلاة اذا تادات في الوقت ديالها مختلفة عند الفقهاء على الصلاة اللي تادات خارج
الوقت ديالها شي واحد كيصلي الصلاة فوقتها كيقولو راه يؤدي الصلاة وهداك الفعل ديالو كيتسمى اداء اداء داز الوقت ديالها ما كيسميوهش اداء الصلاة ما كيقولوش يؤدي الصلاة كيقولو يقضي قضاء زعما كترد الكريدي
وعمر الحاجة الى دازت في وقتها مكتكون بحال الحاجة لي دازت بعد وقتها كيما متلنا في القضية ديال القضية ديال الماكلة ديال العشا الا صبح ليك للصباح مكيبقاشي عشا تيولي فطور وخا الماكلة هي الماكلة
الى مصليتشاي الفجر فوقتو وطلع عليك النهار وشرقت الشمس وانت شرت راه فالحقيقة وخا كتصلي ركعتين ديال راه الجوهر الحقيقي راه ماشي صبح هداك هاديك راها ضحى نعام ا سيدي هاديك ضحى علاش؟ لأن الله تعالى سمى
موقوتة يعني الصلاة هي الوقت الله تعالى من الحكمة ديالو بغانا نعبدوه باش؟ نعبدوه بالوقت نعبدوه بالوقت نعبدوه بالفجر بديك الوقت ماشي بركعتين لا كنعبدوه بالوقت ماشي بربعة د الركعات ديال الظهر لا
كنعبدوه بالوقت ديال الظهر. ماشي بربعة د الركعات ديال العصر لا كنعبدوه بالوقت ديال العصر ماشي بثلاثة د الركعات ديال المغرب لا كنعبدوه بالوقت ديال المغرب وماشي بربعة د الركعات ديال العشا